《赠隐者》
宋代·蒲寿宬

自是山林僻，何心与世疏。
土铛三合米，竹牖半床书。
月树迷归鹤，沙泉数过鱼。
无人觅巢许，不必更深居。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。